section_heading: Životopis
paragraph_text: Ožujka 1919. bio je potpora Luki Kaliterni kad je ovaj oformio Hajdukovu omladinsku školu, prvu u Hrvata. Radio je i za druge športove. 1919. godine jedan je od pokretača obnove rada veslača splitskog Gusara. Kad je osnovan Biciklistički klub Split 1921. godine, Doležal je bio u klupskom Časnom sudu. Početkom 1922. kad je Hajduk osnovao sekciju za žensk športove, Doležalovom zaslugom prvi šport u toj sekciji bila je hazena. Doležal je prvi vodio Hajdukove hazenašice.